SAD – Irak – Iran: Može li Washington i Teheran približiti sadašnji Irak!?
Prijetnja koju po interese Teherana i Washingtona predstavljaju militanti koji se bore za novu islamsku državu ipak neće biti most kojim će dvije strane premostiti fundamentalne razlike.
Zajedničko i Washingtonu i Teheranu je zaustaviti pokret koji su militanti iz Sirije proširili na područja na sjeveru Iraka sa ciljem stvaranja nove, islamske države. Da li taj interes može rezultirati približavanjem Sjedinjenih Država i Irana, makar kada su u pitanju sadašnji sukobi u Iraku i Siriji? Zračni napadi američke avijacije pomogli su jedinicama iračke armije da preuzmu kontrolu na najvećom branom u Iraku i spriječe opasnost katastrofalne poplave rušenjem brane ili naglim ispuštanjem vode. Potiskivanje militanata natrag, preko granice sa Sirijom zahtijevaće mnogo snažniji vojni angažman, dirigovan iz Bagdada, ocjenjuje analitičar Steve Heydemann: Nakon razgovora sa mandatarom nove vlade Iraka Haiderom al-Abadijem, njemački ministar vanjskih poslova Frank-Walter Steinmeier ističe da se irački suniti, šiiti i Kurdi moraju zajednički suprotstaviti militantima: Lideri iračkih sunita, da bi podržali novu vladu i suprotstavili se sunitima militanstkog pokreta, zahtijevaju promjene unutar snaga sigurnosti u kojima su šiiti dominantni. Ali Hatem Suleiman, lider plemena Dulaimi smatra da mandatar nove iračke vlade i njen vjerojatni predsjednik ne može samo preklinjati sunite da se bore protiv militanata: Za tako nešto nužno je uključivanje Irana, koji je, podržavajući prethodnu vladu Iraka, pomogao stvaranju nepovoljnog stanja. Iran će nastaviti uticati na kretanja u Iraku kaže analitičar Haydemann i dodaje: Iran ne samo da podržava sirijski režim, nego taj režim koristi i za naoružavanje militanata Hezbollaha. Po ocjeni proferora univerziteta American Guya Ziva, tješnjom saradnjom Wagingtona i Teherana moglo bi doći do izvjesnih promjena: Prijetnja koju po interese Teherana i Washingtona predstavljaju militanti koji se bore za novu islamsku državu neće biti most kojim će dvije strane premostiti fundamentalne razlike, ističe bivši američki ambasador Adam Ereli: Haider al-Abadi, kao novi predsjednik iračke vlade, trebaće direktnu vojnu pomoć Sjedinjenih Država i podršku Irana da bi se mogao efikasno suprotstaviti sirijsko-iračkim militantima pokreta za islamsku državu. Puna podrška potrebna mu je i da bi privolio iračke sunite i Kurde da stanu uz novu vladu za čije je formiranje zadužen.